Pfizer toets derde dosis om SA-variant te teiken | Maroela Media
Pfizer en BioNTech het Donderdag gesê hulle ondersoek die moontlikheid om 'n derde dosis tot hul entstof-regime by te voeg en 'n nuwe weergawe te toets wat die Suid-Afrikaanse variant van die koronavirus sal teiken.
Terwyl lande wêreldwyd spook om burgers in te ent, is daar kommer dat meer oordraagbare variante, soos dié wat in Suid-Afrika en Engeland opgemerk is, meer weerstandig kan wees teen bestaande entstof.
Die Amerikaanse en Duitse farmaseutiese maatskappye het gesê hulle ondersoek wat gebeur wanneer mense 'n derde dosis van hul dubbel-inenting-entstof ontvang, sowat ses tot 12 maande ná die hupstoot-entstof.
Hulle het in 'n verklaring gesê hulle is ook in gesprek met reguleerders om 'n gewysigde weergawe van die oorspronklike inenting te toets wat spesifiek die Suid-Afrikaanse variant, bekend as B.1.351 sal teiken.
"Ons doen verskeie stappe om beslissend op te tree en gereed te staan sodra 'n variant weerstandig word teen die beskerming wat die entstof bied," het dr. Albert Bourla, uitvoerende hoof van Pfizer, in 'n verklaring gesê.
Die Suid-Afrikaanse variant word beskou as 'n meer gevaarlike variant van huidige mutasies omdat dit die blok-aksie van teenliggaampies, wat die ouer koronavirus-variant teiken, omseil. Dit beteken dat mense, wat die klassieke variant opgedoen het, meer vatbaar is om weer die virus op te doen en navorsing wys die variant het gedeeltelik die beskerming van die huidige generasie entstof verminder.
Moderna, die ander maatskappy wie se entstof vir noodgebruik in Amerika goedgekeur is, het Woensdag gesê dosisse van sy nuwe Covid-19-entstof, wat die Suid-Afrikaanse variant teiken, is na die Amerikaanse nasionale instituut vir gesondheid gestuur vir toetse.
Lekker man lekker. 3de dosis beteken nog meer wins.
Covid – the gift that keeps on giving.
Covid is die grootste gedmaakfoefie wat die wêreld nog getref het. Dit was nog altyd so met griepinentings, nou net veel erger: teen die tyd dat een entstof gereed is het die virus al na sy volgende variant of 'n tweede gemuteer.
Jan, jy het seker nog nie self die #geldmaakfoefievirus gehad nie? Of iemand na aan jou aan die dood afgestaan as gevolg van dit nie? Of jou man of vrou in die hospitaal gehad en gevrees vir die ergste nie? Nie jou 10 jarige dogtertjie gesien huil oor haar pappa na sy 10de dag in isolasie in die hospitaal opgeneem is nie? Vir 10 dae kon sy nie haar gunsteling persoon in die wereld vashou nie? Toe volg die volgende 3 weke van in die hospitaal aan suurstof, en dieselfde vraag elke dag as ek haar by die skool gaan… Lees meer »
En so kan inentings ad infinitum voortgaan sonder om hond haaraf te maak, aangesien dit altyd 'n stap agter die volgende mutasie is.